Ecuación química

miniatura|dereita|Reacción de combustión do metano (debaixo) e representación de modelos das moléculas (arriba).|262x262px
Unha **ecuación química** é unha descrición simbólica dunha reacción química. Mostra as substancias que reaccionan (chamadas reactivos ou reactantes) e as substancias que se orixinan (chamadas produtos). A ecuación química axuda a visualizar os reactivos que son os que terán unha reacción química e os produtos, que son as substancias que se obteñen deste proceso. Ademais pódense situar os símbolos químicos de cada un dos elementos ou compostos que estean dentro da ecuación e poder balancealos con maior facilidade.

En 1615 Jean Beguin publicou *Tyrocinium Chymicum*, un dos primeiros traballos escritos sobre química, onde redacta a primeira ecuación química da Historia.

## Requisitos dunha ecuación química 
Unha ecuación química debe:
* Cumprir coa lei de conservación da materia.
* Cumprir coa lei de conservación da carga.
* Cumprir coa lei de conservación da enerxía.
* Corresponder a un proceso real.

## Interpretación dunha ecuación química 
Un caso xeral de ecuación química sería:
{{Ecuación|a\,\mathrm{A} + b\,\mathrm{B} \to c\,\mathrm{C} + d\,\mathrm{D}|3=left}}
onde:
* A, B, C, D, representan os símbolos químicos ou a fórmula molecular dos átomos ou moléculas que reaccionan (lado esquerdo) e os que se producen (lado dereito).
* a, b, c, d, representan os coeficientes estequiométricos, que deben ser axustados de maneira que sexan reflexo da lei de conservación da masa.
A interpretación física dos coeficientes estequiométricos, se estes son números enteiros e positivos, pode ser en átomos ou moles. Así, diríase que a ecuación de xeometría estequiométrica se subdivide na seguinte:
* Cando "a" átomos (ou moléculas) de A reaccionan con "b" átomos (ou moléculas) de B producen "c" átomos (ou moléculas) de C, e "d" átomos (ou moléculas) de D.
* Cando "a" moles de átomos (ou moléculas) de A reaccionan con "b" moles de átomos (ou moléculas) de B producen "c" moles de átomos (ou moléculas) de C, e "d" moles de átomos (ou moléculas) de D.
Por exemplo o hidróxeno (H2) pode reaccionar con osíxeno (O2) para dar auga (H2O). A ecuación química para esta reacción escríbese:
{{Ecuación| \mathrm{H}_2 + \mathrm{O} \to \mathrm{H}_2 \mathrm{O} |3=left}}
O símbolo "+" lese como "reacciona con", mentres que o símbolo "→" lese como "produce". Para axustar a ecuación, poñemos os coeficientes estequiométricos:
{{Ecuación| 2\,\mathrm{H}_2 + \mathrm{O}_2 \to 2\,\mathrm{H}_2 \mathrm{O} |3=left}}
miniatura|240x240px|P4O10 + 6 H2O → 4 H3PO4
Esta ecuación química está a ser balanceada multiplicando H3PO4 por catro para igualar o número de átomos de fósforo, e logo multiplicando H2O por seis para igualar o número de átomos de H e O nos dous lados da ecuación.
A ecuación está axustada e pode ser interpretada como 2&nbsp;mol de moléculas de hidróxeno reaccionan con 1&nbsp;mol de moléculas de osíxeno, producindo 2&nbsp;mol de moléculas de auga.

As fórmulas químicas á esquerda da data de reacción ("→") representan as substancias reaccionantes ou reactantes; á dereita da data de reacción ("→") están as fórmulas químicas das substancias producidas, denominadas produtos.

Os números diante das fórmulas son chamados coeficientes estequiométricos. Estes deben ser tales que a ecuación química estea balanceada, é dicir, que o número de átomos de cada elemento das substancias reaccionantes e dos produtos da reacción sexa o mesmo. Os coeficientes deben ser enteiros positivos, e o un omítese. Nas únicas reaccións que isto non se produce é nas reaccións nucleares.

Adicionalmente, pódense agregar (entre paréntese e como subíndice) o estado de agregación molecular de cada substancia participante: sólido (s), líquido (l), acuoso (aq) ou gasoso (g).

No exemplo da auga:
{{Ecuación| 2\,\mathrm{H}_{2(g)} + \mathrm{O}_{2(g)} \to 2\,\mathrm{H}_2 \mathrm{O}_{(l)} |3=left}}

Outros símbolos utilizados para indicar o tipo de reacción son:

* "=" indica unha relación estequiométrica.
* "\rightarrow" indica unha reacción neta cara á dereita.
* "\rightleftarrows" indica unha reacción en ambas as direccións.
* "\rightleftharpoons" indica un equilibrio químico.

## Notas 
## Véxase tamén 
### Bibliografía 
* *Química* Escrito por William S Seese, G William Daub (books.google.es)

### Outros artigos 
* Equilibrio químico
* Fórmula química
* Molécula
* Enxeñaría química
* Industria química
* Reacción química
### Ligazóns externas 
* Descrición dun algoritmo para igualar ecuacións químicas utilizando o método alxébrico, e a súa introdución na linguaxe de programación Logo